
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/130/2024 3824205693 06. 02. 2025 JUDr. Eva Kiššová ECLI:SK:OSPD:2025:3824205693.4
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Evou Kiššovou v právnej veci navrhovateľa, manžela: A. B., nar. XX.XX.XXXX, bytom C., D. E. XXXX/XXX, zast. JUDr. Ingrid Nováková, advokátka, so sídlom Handlová, ul. ČSA 12, proti odporkyni, manželke : F. B., nar. XX.X.XXXX, bytom C., D. E. XXXX/XXX, o rozvod manželstva a úpravu práv a povinností na čas po rozvode k maloletému D., nar. XX.X.XXXX, zast. Úradom práce, sociálnych vecí a rodiny Prievidza, takto rozhodol: I. Manželstvo účastníkov A. B., nar. XX.XX.XXXX a F. B., G. H., nar. XX.X.XXXX, uzavreté XX.X.XXXX v C., zapísané v Knihe manželstiev Matričného úradu C. vo zv. 14, roč. XXXX, strana 179, por. č. 13 r o z v á d z a. II. S c h v a ľ u j e uzavretú rodičovskú dohodu, ktorá znie: 1. Maloleté dieťa D. B., nar. XX.XX.XXXX sa zveruje na čas po rozvode manželstva do osobnej starostlivosti matky. 2. Otec maloletého dieťaťa A. B., nar. XX.XX.XXXX sa zaväzuje platiť výživné na maloletého D. B., nar. XX.XX.XXXX vo výške 500 eur mesačne, vždy do 25. dňa toho ktorého mesiaca vopred k rukám matky maloletého dieťaťa, počnúc právoplatnosťou rozsudku o rozvode manželstva. 3. Styk otca s maloletým dieťaťom sa neupravuje. III. Žiaden z účastníkov nemá nárok na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie je prípustné, avšak účastníci sa práva podať odvolanie voči rozhodnutiu výslovne vzdali po jeho vyhlásení (§ 368 CSP) a v časti týkajúcej sa schválenia rodičovskej dohody rodičia nie sú oprávnení podať odvolanie (§ 122 CMP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.
Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko /§ 27 odst. 1 Zákona o rodine /.

